Additamenta ad Cognitionen! Sargassorum. 



331 



habeo sed nunquam transitum receptaculorum longorum angustiorum 

 masculorum in receptacula breviora latiora observavi. Cl. Harvey 

 plantas masculas et foemineas Sargassi paradoxi distinxit. Recep- 

 tacula mascula descripsit longiora teretiuscula laevia, foeminea 

 autem breviora triquetra, marginibus armatis in processus conicos 

 excrescentibus. Cum hac descriptione convenit specimen ad oras 

 Tasmaniae lectum et a cl. Harvey „mas" inscriptum, ferens re- 

 ceptacula longa, teretiuscula, laevia, mascula, scaphidiis in sectione 

 transversali circulum efficientibus (non foeminea juniora ut vult 

 assumere cl. J. Agardh). Specimen a cl. Harvey „femina" inscrip- 

 tum fert receptacula superiora androgyna subdentata et inferiora 

 breviora foeminea breviora et dentata, sistens Sargassiwi grande 

 J. Ag., quod forsan a S. paradoxo separari non potest. 



In multis speciebus quae plerumque receptacula foeminea 

 ferunt vidi specimina cum receptaculis omnibus masculis, haud 

 raro a foemineis plus minusve abludentia. Decidere non audeo 

 omnes has species revera dioicas esse. Fieri posset, ut scaphidia 

 initio mascula antheridiis absorptis demum foeminea evadant, ut 

 assumere vult cl. Agardh, sed talem transitum numquam observavi 

 et valde improbabilem duco. 



Obveniunt denique in nonnullis speciebus plerumque recep- 

 tacula androgyna gerentibus etiam specimina omnino mascula. 

 Hujusce modi species forsan „Subdioicae" nominandae sunt. Haec 

 omnia, adhuc, non omnibus dubiis exemta, reiteratis egent exami- 

 nationibus plantarum viventium, quia Sargassa exsiccata in aqua 

 non Semper sufficienter reviviscunt. Praeterea optandum est ut 

 plantae eodem loco crescentes diversis anni temporibus examinen- 

 tur. Cl. 0. Kunze (1. c, p. 211) dixit plurima Sargassa dioica esse, 

 reliqua polygamia (subdioica) vel hermaphrodita et foecundationem 

 sporarum exotericam esse. Ego saepe Sporas magis evolutas ex- 

 teriori lateri receptaculorum adglutinatas vidi at nihil amplius de 

 hac re dicere possum. 



Restat mihi ut gratias agam quam maximas botanicis Ulis, 

 qui incepto meo auxilium attulerunt. 



